**आईआईएमए 17 दिसंबर को हीरो एंटरप्राइज के अध्यक्ष सुनील कांत मुंजाल द्वारा नेतृत्व पर व्याख्यान आयोजित करेगा**

~ *आईआईएमए के अशांक देसाई नेतृत्व एवं संगठनात्मक विकास केंद्र द्वारा आयोजित व्याख्यान*

**15 दिसंबर, 2021:** प्रमुख वैश्विक प्रबंध संस्थान - भारतीय प्रबंध संस्थान अहमदाबाद (आईआईएमए), हीरो एंटरप्राइज के अध्यक्ष श्री सुनील कांत मुंजाल द्वारा 'इम्पैक्ट लीडरशिप: एन इंडिया स्टोरी' (प्रभाव नेतृत्व – भारत की एक कहानी) पर व्याख्यान का एक आयोजन अपने अशांक देसाई नेतृत्व एवं संगठनात्मक विकास (एडीसीएलओडी) केंद्र में करेगा। यह व्याख्यान 17 दिसंबर 2021 को अहमदाबाद प्रबंध संघ (एएमए) में आयोजित किया जाएगा।

यह व्याख्यान श्रृंखला एडीसीएलओडी द्वारा नेतृत्व एवं संगठनात्मक विकास से संबंधित महत्वपूर्ण मुद्दों पर दूरदर्शी व्यापारिक अग्रणियों के विचारों, राय और अंतर्दृष्टि को एक साथ लाने और भविष्य के विकास पर विचार-विमर्श शुरू करने के लिए एक प्रमुख पहल है।

नेतृत्व पर चर्चा की आवश्यकता पर अपने विचार साझा करते **हुए, आईआईएमए के निदेशक प्रोफेसर एर्रोल डि’सूज़ा** ने कहा, "नेताओं पर दूरदर्शी होने और बदलाव लाने का दायित्व होता है जो न केवल संगठनों और लोगों को बल्कि उद्योग और समुदाय को बड़े पैमाने पर प्रभावित करेगा। इसलिए, यह महत्वपूर्ण है कि वे व्यवसाय उन्मुख होते हुए विकसित और अनुकूलन करना जारी रखें, सहानुभूति करना सीखें और अधिक लोगों को उन्मुख करें। जबकि विश्व स्तर पर हमारे आसपास कई उदाहरण हैं, हीरो एंटरप्राइज एक स्वदेश में ही विकसित घरेलू ब्रांड है जो शानदार नेतृत्व पाठों का उदाहरण है जो इस व्याख्यान श्रृंखला - नेतृत्व की मिसाल पेश करना जो समावेशी हो और जिसने विश्व स्तर पर बेंचमार्क स्थापित किया हो - के लक्ष्य के साथ पूरी तरह से समन्वयित हैं। हमें आईआईएमए नेतृत्व व्याख्यान श्रृंखला के लिए हमारे अगले वक्ता के रूप में श्री सुनील कांत मुंजाल की मेजबानी करते हुए खुशी हो रही है और मुझे विश्वास है कि सभी उपस्थित लोगों के लिए उनके अनुभवों से बोधपाठ मिलेगा।"

वरिष्ठ पत्रकार श्री सिद्धार्थ ज़राबी, प्रबंध संपादक, बिज़नेस टुडे टीवी, श्री सुनील कांत मुंजाल और प्रोफेसर एर्रोल डि’सूज़ा के साथ बातचीत करेंगे, क्योंकि वे हीरो ग्रुप की कहानी साझा करते हैं - ऐसी कहानी जो पहले अनसुनी थीं, जो इस बात पर जोर देती है कि कैसे जटिलता, अनिश्चितता और आमूल-चूल परिवर्तन व्यापारिक नेताओं को उन बाधाओं को दूर करने, फिर से सीखने और समाधान खोजने के लिए मजबूर करता है।

वे अपनी नवीनतम पुस्तक 'द मेकिंग ऑफ ए हीरो' के अंश भी साझा करेंगे, जो उनके पिता और चाचाओं - हीरो ग्रुप के संस्थापकों द्वारा की गई कठिन यात्रा का वर्णन करता है - वर्तमान वैश्विक ब्रांड 'हीरो एंटरप्राइज' का निर्माण करने के लिए, जो मजबूत पारिवारिक और सांस्कृतिक मूल्यों के साथ कुशलतापूर्वक अपनी कॉर्पोरेट प्रथाओं के लिए प्रशंसित है।

“जब आप हीरो की यात्रा को पीछे मुड़कर देखते हैं, तो आप भारत के उद्भव की कहानी के साथ समानताएं देखते हैं। हीरो साइकिल का जन्म मेरे पिता और चाचाओं द्वारा जीवित रहने और अपने परिवारों को प्रदान करने के एक निराशायुक्त प्रयास से हुआ था। हालांकि, समय रहते, दृष्टि परिश्रम और सामान्य ज्ञान के साथ, हीरो कई व्यवसायों में नेतृत्व के साथ एक वैश्विक शक्ति के रूप में विकसित हुआ। यह पुस्तक इस बात पर ध्यान देती है कि हीरो का पारिस्थितिकी तंत्र कैसे निर्मित हुआ था, और वे कारक भी जिनके कारण सफलता मिली,” वे अपनी पुस्तक के बारे में आगे बताते हैं।

वर्तमान परिदृश्य में व्याख्यान श्रृंखला के उद्देश्य के बारे में बात करते हुए, अशांक देसाई नेतृत्व एवं संगठनात्मक विकास केंद्र के अध्यक्ष प्रोफेसर विशाल गुप्ता ने कहा, “सेंटर की गतिविधियों के हिस्से के रूप में, हमारा लक्ष्य एक ऐसा मंच तैयार करना है जहां हम व्यवहारशील नेताओं और विद्वानों के अनुभवों से सीख सकें। आईआईएमए नेतृत्व व्याख्यान श्रृंखला की योजना ऐसे व्यक्तियों की मेजबानी करने के उद्देश्य से बनाई गई है, जिन्होंने अपना जीवन अनुभव और नेतृत्व का प्रदर्शन या नेतृत्व के विभिन्न पहलुओं पर शोध करने में बिताया है। हम ऐसे व्यक्तियों को इस मंच पर आमंत्रित करना जारी रखेंगे ताकि वे अपने ज्ञान और अनुभवों को छात्रों, शिक्षकों और व्यवसायियों के साथ साझा कर सकें। हम इस पहल के बारे में बेहद उत्साहित हैं और आशा करते हैं कि यह व्याख्यान श्रृंखला संगठनों के नेताओं और प्रबंधकों द्वारा सामना की जा रही समस्याओं को हल करने के लिए विचारों और अंतर्दृष्टि का एक अनूठा स्रोत बन सकती है।"

इस वर्ष की शुरुआत में आईआईएमए नेतृत्व व्याख्यान श्रृंखला के उद्घाटन के बाद से, एडीसीएलओडी ने नेतृत्व एवं संगठनात्मक विकास पर व्याख्यान देने के लिए ऑकलैंड विश्वविद्यालय के प्रोफेसर टीवी राव, अध्यक्ष, टीवीआरएलएस, और प्रोफेसर पृथ्वीराज चट्टोपाध्याय जैसी प्रतिष्ठित हस्तियों की मेजबानी की है।

इस केंद्र की शुरुआत नेतृत्व की बदलती गतिशीलता पर अनुसंधान और संवाद को सुविधाजनक बनाने और परिणामों को ज्ञान में बदलने के उद्देश्य से की गई है जो नेताओं को सुधार के लिए सर्वोत्तम प्रथाओं से सज्ज करेगा।

मीडिया से संबंधित किसी भी प्रश्न के लिए, कृपया संपर्क करें:

सुश्री सोफिया क्रिस्टीना | gm-comm@iima.ac.in

सुश्री सुनीता अरविंद | ईमेल: pr@iima.ac.in | +91-7069074816